stanford-oval/wikipedia huggingface dataset:
ฌอน รูนีย์
ชีวิตส่วนตัว

รูนีย์ เกิดในวีทตัน, รัฐอิลลินอย, สหรัฐอเมริกา เขาเข้าเรียนที่วีทตันวอร์เรนวิลล์ไฮสกูล และได้รับรางวัลในปี ค.ศ. 2001 ผู้เล่นแห่งปีในรัฐอิลลินอย (เกร็กโปโชเปี้ยน - คาร์ลแซนด์เบิร์กไฮสกูล) และนำทีมไปคว้าชิงแชมป์แห่งรัฐ นอกเหนือจากวอลเลย์บอล เขายังเล่นกอล์ฟและบาสเกตบอล
วิทยาลัย

รูนีย์ เขาเข้าเรียนมหาวิทยาลัยที่มหาวิทยาลัยเปปเปอร์ดีน ใน มาลิบู, รัฐแคลิฟอร์เนีย เขาจบการศึกษาในปี ค.ศ. 2005 ในคณะการบริหารธุรกิจ
ในปี ค.ศ. 2005 เขานำทีมเปปเปอร์ดีนในการแข่งขันวอลเลย์บอลชายชิงแชมป์เอ็นซีเอเอ พวกเขาแพ้ ทีมยูซีแอลเอ ในบ้านในเช็ทที่ 5 เป็นครั้งแรกในรอบ 35 ปีที่ยูซีแอลแพ้ในบ้านในเอ็นซีเอเอทัวร์นาเมนต์ รูนีย์ถูกเสนอชื่อเป็นผู้เล่นทรงคุณค่าในสี่คนสุดท้าย
ผลงานในระดับอาชีพ

ในช่วงฤดูหนาวของปี 2006 และ 2007 รูนีย์เล่นให้กับสโมสรโชนันฮุนไดแคปพิทอลสกายวอล์คเกอร์ ในลีกเกาหลีใต้ ซึ่งเขาได้รับรางวัลผู้เล่นทรงคุณค่า หลังจากนำทีมคว้าแชมป์สองครั้งติดกันในลีกเกาหลี
ในฤดูกาล 2007–08 เขาเล่นให้กับสโมสรดีนาโม-ยันตาร์ ที่ คาลินินกราด, ประเทศรัสเซีย
ในฤดูกาล 2008–09 รูนีย์เล่นให้กับ Fakel Novy Urengoy สโมสรวอลเลย์บอล ใน ประเทศรัสเซีย
ทีมชาติ > โอลิมปิก

ลี ได้เปิดตัวในการแข่งขันกีฬาโอลิมปิกกับทีมชาติสหรัฐในปี ค.ศ. 2008 ซึ่งช่วยให้ทีมชาติสหรัฐได้รับเหรียญทอง นอกจากนี้เขายังเข้าร่วมโอลิมปิก 2012
แหล่งข้อมูลอื่น

Sean Rooney at the United States Olympic Committee
Bio at NBC Olympics ที่ เวย์แบ็กแมชชีน  (archived พฤศจิกายน 3, 2009).
| ด ค กรายชื่อนักวอลเลย์บอลชายทีมชาติสหรัฐ – โอลิมปิกฤดูร้อน 2012 |
| --- | --- | --- |
|  1 แอนเดอร์สัน  2 รูนีย์  4 ลี  5 แลมเบิร์น  6 ลอตแมน  7 ซักโซ  8 พิตดี  11 ทอร์นตัน  12 โฮล์มส์  13 สแตนลีย์ (C)  16 แมคเกียนซี  20 สมิธ  ผู้ฝึกสอน: ไนป์  |  1 แอนเดอร์สัน  2 รูนีย์  4 ลี  5 แลมเบิร์น  6 ลอตแมน  7 ซักโซ  8 พิตดี  11 ทอร์นตัน  12 โฮล์มส์  13 สแตนลีย์ (C)  16 แมคเกียนซี  20 สมิธ  ผู้ฝึกสอน: ไนป์  |  |
ญาติไดโนเสาร์เจ้าเล่ห์ 2

| ญาติไดโนเสาร์เจ้าเล่ห์ 2 |
| --- | --- |
กำกับ: Roy Allen Smith
เขียนบท: John Loy John Ludin Dev Ross
สร้างจาก: characters by Judy Freudberg Tony Geiss
อำนวยการสร้าง: Roy Allen Smith
นักแสดงนำ: Scott McAfee Candace Hutson Heather Hogan Rob Paulsen Linda Gary Kenneth Mars John Ingle Jeff Bennett Tress MacNeille
ผู้บรรยาย: John Ingle
ตัดต่อ: Jay Bixsen
ดนตรีประกอบ: Michael Tavera James Horner (archive music from The Land Before Time)
บริษัทผู้สร้าง: Universal Animation Studios Universal 1440 Entertainment 
ผู้จัดจำหน่าย: Universal Pictures Home Entertainment
วันฉาย:   26 ธันวาคม ค.ศ. 1994 (1994-12-26) 
ความยาว: 73 นาที
ประเทศ: สหรัฐ
ภาษา: อังกฤษ
ญาติไดโนเสาร์เจ้าเล่ห์ 2 (อังกฤษ: The Land Before Time II: The Great Valley Adventure) เป็นแอนิเมชันหนังแผ่นปี 1994 ของสหรัฐ กำกับโดย Roy Allen Smith
บทพากย์

สก็อต แม็คอาฟี รับบทเป็น ลิตเติ้ลฟุต
แคนแดซ ฮัทสัน รับบทเป็น เซร่า
เฮเทอร์ โฮแกน รับบทเป็น ดั๊กกี้
เจฟ เบนเนต รับบทเป็น เพทรี่ / ออสซี่
ร็อบ พอลเซ็น รับบทเป็น สไปค์ / สตรูต / ช็อมเปอร์
เคนเน็ต มาร์ส รับบทเป็น คุณปู่ลองเน็ค
ลินดา แกรี่ รับบทเป็น คุณย่าลองเน็ค
เทรสส์ แม็คเนลลี่ รับบทเป็น สเตโกซอรัส / แม่ของสไปค์และดั๊กกี้ / แม่ของเพทรี่ / ไมอาซอรา
จอห์น อินเกิล รับบทเป็น คนบรรยาย / พ่อของเซร่า
ผลต้อนรับ

ในเดือนสิงหาคม ปี 2014 New York Post ได้จัดอันดับญาติไดโนเสาร์เจ้าเล่ห์ทั้ง 13 ตอน และได้ตั้งตอนที่ 2 อยู่ที่อันดับ 5 ในปี2011 Total Film ได้ให้อันดับ 7 ใน "50 หนังสำหรับเด็กที่แย่ที่สุด"
แหล่งข้อมูลอื่น

The Land Before Time II: The Great Valley Adventure ที่อินเทอร์เน็ตมูวีเดตาเบส
| ด ค กญาติไดโนเสาร์เจ้าเล่ห์ |
| --- | --- |
ซีรีส์ภาพยนตร์:  ญาติไดโนเสาร์เจ้าเล่ห์ (ค.ศ. 1988)  ญาติไดโนเสาร์เจ้าเล่ห์ 2 (ค.ศ. 1994)  ญาติไดโนเสาร์เจ้าเล่ห์ 3 (ค.ศ. 1995)  ญาติไดโนเสาร์เจ้าเล่ห์ 4 (ค.ศ. 1996)  ญาติไดโนเสาร์เจ้าเล่ห์ 5 (ค.ศ. 1997)  ญาติไดโนเสาร์เจ้าเล่ห์ 6 (ค.ศ. 1998)  The Stone of Cold Fire (ค.ศ. 2000)  The Big Freeze (ค.ศ. 2001)  Journey to Big Water (ค.ศ. 2002)  The Great Longneck Migration (ค.ศ. 2003)  Invasion of the Tinysauruses (ค.ศ. 2005)  The Great Day of the Flyers (ค.ศ. 2006)  ญาติไดโนเสาร์เจ้าเล่ห์ 13 (ค.ศ. 2007)  Journey of the Brave (ค.ศ. 2016) 
ส่วนเกี่ยวข้อง:  TV series (episodes)  ตัวละคร  Video games  "อิฟวีโฮล์ดออนทูเกเธอร์" 
  หนังสือ   หมวดหมู่
ฐานธรณีภาค

ฐานธรณีภาค (อังกฤษ: asthenosphere; มีรากศัพท์จากภาษากรีก asthenēs แปลว่า "ไม่แข็งแรง" และ sphere แปลว่า "โลก") เป็นส่วนที่มีลักษณะยืดหยุ่นตั้งอยู่ในชั้นหินหนืดตอนบนของโลกและตั้งอยู่ใต้ชั้นธรณีภาค ฐานธรณีภาคมีขอบเขตที่ระดับความลึกระหว่าง 100 – 200 กิโลเมตรจากชั้นพื้นผิว แต่สามารถขยายตัวไปจนถึงระดับความลึก 400 กิโลเมตร
ลักษณะเฉพาะ

ฐานธรณีภาคเป็นส่วนหนึ่งของชั้นหินหนืดตอนบนและวางตัวใต้ชั้นธรณีภาค นอกจากนี้ยังเกี่ยวข้องกับการเคลื่อนที่ของแผ่นเปลือกโลก ความร้อนและความดันทำให้ชั้นธรณีภาคมีลักษณะหลอมและมีความหนาแน่นต่ำ คลื่นไหวสะเทือนมีความเร็วต่ำเมื่อเคลื่อนผ่านชั้นฐานธรณีภาคเมื่อเทียบกับชั้นธรณีภาค เรียกว่า บริเวณความเร็วคลื่นต่ำและความเร็วของคลื่นไหวสะเทือนจะลดลงเมื่อความแข็งแกร่งของชั้นนั้นๆ ลดลง ใต้แผ่นสมุทรซึ่งมีขนาดบางระดับชั้นฐานธรณีภาคจะอยู่ไม่ห่างจากระดับพื้นผิวและจะห่างไม่กี่กิโลเมตรเมื่ออยู่ในบริเวณเทือกเขากลางสมุทร
บริเวณส่วนบนของชั้นฐานธรณีภาคเป็นชั้นที่มีความแข็งและมีชั้นธรณีภาคซึ่งรวมไปถึงชั้นเปลือกโลกมีการเคลื่อนที ด้วยสภาวะที่มีความร้อนและความดันสูงทำให้หินส่วนนี้มีความยืดหยุ่นและสามารถเคลื่อนที่ได้ตั้งแต่ไม่กี่เซนติเมตรต่อปีไปจนถึงเคลื่อนได้เป็นระยะทางหลายพันกิโลเมตร อย่างไรก็ตามการไหลของหินหนืดเป็นลักษณะกระแสวนและมีการแผ่รังสีความร้อนออกมาจากภายในโลก สำหรับหินที่อยู่เหนือชั้นฐานธรณีภาคจะมีความยืดหยุ่น, เปราะและแตกหักซึ่งทำให้เกิดรอยเลื่อนได้ ชั้นธรณีภาคซึ่งมีความแข็งกว่าจะลอยหรือเคลื่อนที่อย่างเชื่องช้าบนชั้นฐานธรณีภาคทำให้เกิดการเคลื่อนที่ของชั้นเปลือกโลก
ประวัติ

ความรู้เรื่องชั้นฐานธรณีภาคเริ่มมีการศึกษาตั้งแต่ ค.ศ. 1926 แต่ได้มีการวิเคราะห์และพิสูจน์จนเป็นที่ยอมรับจากการศึกษาการเกิดแผ่นดินไหวบริเวณเกรทชีเลียนซึ่งเกิดในวันที่ 22 พฤษภาคม ค.ศ. 1960
ถนนกษัตริย์

"เส้นทางสายเวียมาริส" (สีม่วง), "ถนนกษัตริย์" (สีแดง) และอื่น ๆ ราว 1300 ก่อนคริสต์ศักราช
ถนนกษัตริย์ หรือ ทางส่วนพระมหากษัตริย์ (อังกฤษ: King's Highway) เป็นเส้นทางการค้าอันมีความสำคัญต่อตะวันออกกลาง เส้นทางเริ่มขึ้นที่อียิปต์ข้ามคาบสมุทรไซนายไปยัง อคาบา จากอคาบาก็เลี้ยวไปทางเหนือไปยังดามัสกัสและแม่น้ำยูเฟรตีส
อาณาจักรโบราณหลายอาณาจักรรวมทั้งอีดอม, โมอับ, อัมมอน และรัฐในอราเมอันใช้เส้นทางสายนี้ในการทำการค้าขาย เส้นทางเริ่มขึ้นที่เฮลิโอโพลิสโบราณในอียิปต์ และจากที่นั่นก็ไปทางตะวันออกยังซิสมา (ปัจจุบันสุเอซ) ผ่านช่องมิทลา และป้อมอียิปต์เนเคิล และ เธเมดในทะเลทรายไซนายไปยังไอลัตและอคาบา จากที่นั่นถนนก็ขึ้นเหนือไปยังอราบาห์ ผ่านเพทรา และ มาอัน ไปยัง อดรูห์, เซลา และ ชอบัค ต่อไปยังเคอรัค และดินแดนของโมอับ ไปยัง มาดาบา, รับบาห์, อัมมอน/ฟิลาเดลเฟีย (ปัจจุบันอัมมาน), เจอราซา, โบซราห์, ดามัสกัส และ ทัดมอร์ไปสิ้นสุดลงที่ เรซาฟาบนตอนต้นของแม่น้ำยูเฟรตีส
ถนนกษัตริย์กล่าวถึงใน กันดารวิถี 20:17 -21 ว่า:
สงครามของอิสราเอลไลท์กับอาณาจักรในบริเวณทรานจอร์แดนระหว่างสมัยราชอาณาจักรอิสราเอล (และราชอาณาจักรยูดาห์ต่อมา) อาจจะมีสาเหตุบางส่วนมาจากความขัดแย้งในการพยายามควบคุมเส้นทาง
ชาวนาบาเชียนใช้เส้นทางนี้ในการขนส่งสินค้าฟุ่มเฟือยที่รวมทั้งกำยาน และ เครื่องเทศจากทางตอนใต้ของ คาบสมุทรอาหรับ ระหว่างสมัยโรมันถนนกษัตริย์ได้รับการสร้างใหม่โดยจักรพรรดิทราจัน และเรียกว่า "ถนนทราเอียนาใหม่" (Via Traiana Nova) นอกจากทางการค้าแล้วเส้นทางสายนี้ก็ยังใช้เป็นเส้นทางสำคัญของการจาริกแสวงบุญของคริสเตียนที่มีจุดต่าง ๆ ที่มีความสำคัญต่อคริสต์ศาสนารวมทั้งภูเขาเนโบ และ อัล-มักห์ทาสบนฝั่งแม่น้ำจอร์แดนที่เป็นสถานที่ที่เชื่อกันว่าที่ที่พระเยซูทรงรับศีลจุ่มจากนักบุญจอห์นแบ็พทิสต์ มุสลิมใช้เป็นเส้นทางสำคัญในการฮัจญีไปยังมักกะหฺจนกระทั่งออตโตมันเติร์กสร้างทาริค อัน-บินท์ในคริสต์ศตวรรษที่ 16
ดูเพิ่ม

เส้นทางการค้า
| ด ค กเส้นทางการค้า |
| --- | --- |
เส้นทางสายอำพัน ·  เส้นทางสายวัว ·  เส้นทางเครื่องหอม ·  เส้นทางสายกัมพูชา-ทวารวดี ·  เส้นทางสายกษัตริย์ ·  เส้นทางสายโรมัน-อินเดีย ·  เส้นทางสายเปอร์เซีย ·  เส้นทางสายไหม  ·  เส้นทางสายเครื่องเทศ ·  เส้นทางสายชา ·  เส้นทางวารันเจียนกับกรีก  ·  เส้นทางสายเวียมาริส ·  เส้นทางการค้าระหว่างสามทวีป ·  เส้นทางสายโวลกา ·  เส้นทางสายทรานซาฮารา ·  เส้นทางสายเกลือ ·  เส้นทางฮันเซอ ·  เส้นทางสายหลัก
การค้า ·  การเดินเรือ
ฌอน โอพราย

| ฌอน โอพราย |
| --- | --- |
เกิด: ฌอน ริชาร์ด โอพราย  (1989-07-05) 5 กรกฎาคม ค.ศ. 1989 (35 ปี) เคนเนซอร์, รัฐจอร์เจีย, สหรัฐอเมริกา
สัญชาติ: อเมริกัน
ชื่ออื่น: ฌอน โอพราย, ฌอน-โอ
นักเดินแบบ
ส่วนสูง: 1.85 m (6 ft 1 in)
สีผม: น้ำตาล
สีตา: ฟ้า
 

Waist: 30 (US)
Inseam: 33 (US)
 
ฌอน ริชาร์ด โอพราย (อังกฤษ: Sean Richard O'Pry;เกิด 5 กรกฎาคม ค.ศ. 1989) นายแบบชาวอเมริกันจากเมืองเคนเนซอร์ รัฐจอร์เจีย
ชีวิตช่วงต้น

โอพรายเป็นชาวไอริชและชาวอเมริกันพื้นเมือง เขามีพี่ชายและน้องสาว เขาจบจากโรงเรียนมัธยมนอร์ทคอปป์ และเขาชอบเล่นกีฬาบาสเกตบอล เบสบอล และฟุตบอลในโรงเรียนมัธยม
อาชีพ

ในปี ค.ศ. 2006 โอพรายอายุได้ 17 ปี เขาถูกทาบทามให้ถ่ายภาพบนมายสเปซโดย โนล มาริน
ตั้งแต่นั่นเป็นต้นมาโอพรายได้มีความสำคัญ เขาถ่ายแคมเปญและนิตยสารต่าง ๆ มากมาย คือ เคลวิน ไคล์, จอร์โจ อาร์มานี, เวอร์ซาเช, โดลเช่ แอนด์ กาบบานา, ราล์ฟ ลอเรน, มาสสิโม ดุตติ, Gianfranco Ferré, เอชแอนด์เอ็ม, ซารา, อาร์มานียีนส์, มาร์ค เจคอบส์, เอ็มโพริโอ อาร์มานี, ลาคอสต์, DSquared², อเมริกัน อีเกิล, บอตเตก้า เวเนต้า, ดีเคเอ็นวาย, เฟนดิ, จีคิว, Dazed & Confused, วี, Details, Barneys New York, ยูนิโคล่, D2, เบลสตาฟฟ์, Bloomingdale's, แก๊ป, ดีเซล, เอรีนา, JOOP! และNuméro Homme
เขาเดินแบบเปิดให้กับแบรนด์เวอร์ซาเช, แซงต์ โลรองต์ ปารีส, จีวองชี่ และซัลวาทอร์เร เฟอร์รากาโม เดินปิดให้กับแบรนด์มอสคิโน, Trussardi, เซนญ่า และบัลแมง ร่วมถึงยังร่วมเดินให้กับแบรนด์อื่น ๆ อีก เช่น โรเบอร์โต คาวาลลี, หลุยส์ วิตตอง, ชาแนล, ไมเคิล คอร์ส และแอร์แม็ส ในเดือนพฤศจิกายน ค.ศ. 2011 โอพรายได้รับคัดเลือกให้เป็นดาวบนแคมเปญน้ำหอมของ Spicebomb และวิคเตอร์แอนด์รอล์ฟ
โอพรายยังได้ร่วมถ่ายทำในมิวสิกวีดีโอของมาดอนน่า ในเพลงเกิร์ลกอนไวลด์ และเพลงแบลงก์สเปซ ของเทย์เลอร์ สวิฟต์
ความสำเร็จ

ในปี ค.ศ. 2008 โอพรายได้ถูกจัดอันดับนายแบบที่ประสบผลความสำเร็จมากที่สุดในโลก อันดับที่ 8 ปีถัดมาเขาได้ถูกจัดอันดับให้อยู่ที่อันดับที่ 1 เมื่อเดือนกันยายน ค.ศ. 2013 โอพรายได้ถูกจัดอันดับในเว็บไซต์ Models.com ในตำแหน่งนายแบบที่ประสำผลความสำเร็จมากที่สุดในโลกในรายการ "ท็อป50" เขาดำรงตำแหน่งดังกล่าวเป็นเวลาสองปี
ในปี ค.ศ. 2015 โอพรายอยู่ในตำแหน่งของเว็บไซต์ Models.com คือ 'Supers Men', Sexiest Men' และ 'Money Guys' ในปีเดียวกันนิตยสารโว้กได้จัดอันดับให้เขาอยู่ในลำดับที่ 5 ของ 'Top 10 Male Models of All Time'
แหล่งข้อมูลอื่น

Sean O'Pry at Models.com
ฌอน โอพราย ที่อินสตาแกรม
Sean O'Pry at TheFashionisto.com
ฌอน โอพราย ที่เอกซ์ (ทวิตเตอร์)
ถนนสหกรณ์

|  ทางหลวงแผ่นดินหมายเลข 3423 |
| --- | --- |
ถนนสหกรณ์ / ถนนกิจมณี
ข้อมูลของเส้นทาง
ความยาว: 7.137 กิโลเมตร (4.435 ไมล์)
ประวัติ
ทางแยกที่สำคัญ
ปลายทางทิศเหนือ: สะพานมหาชัย ใน อ.เมืองสมุทรสาคร จ.สมุทรสาคร
ปลายทางทิศใต้:  ทช.สค.4008 ใน อ.เมืองสมุทรสาคร จ.สมุทรสาคร
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนสหกรณ์ (อังกฤษ: Thanon Sahakon) หรือ ทางหลวงแผ่นดินหมายเลข 3423 สายสมุทรสาคร - โคกขาม, ถนนกิจมณี เป็นถนนขนาด 4 ช่องจราจรสวนทาง เริ่มต้นจากสะพานมหาชัย (ข้ามคลองมหาชัย) ตำบลมหาชัย อำเภอเมืองสมุทรสาคร จังหวัดสมุทรสาคร ผ่านวิทยาลัยพลศึกษาสมุทรสาคร หมู่บ้านมหาชัยเมืองทอง ถึงทางแยกโค้งยายขาว เลี้ยวซ้ายขนานไปกับคลองพิทยาลงกรณ์ สิ้นสุดที่วัดสหกรณ์โฆษิตาราม ตำบลโคกขาม อำเภอเมืองสมุทรสาคร จังหวัดสมุทรสาคร ระยะทางรวม 7.137 กิโลเมตร อยู่ในความควบคุมของหมวดการทางสมุทรสาครที่ 2 แขวงการทางสมุทรสาคร ยกเว้นในช่วง 200 เมตรแรกอยู่ในความควบคุมของเทศบาลนครสมุทรสาคร จากจุดดังกล่าวจะมีเส้นทางซึ่งอยู่ในความควบคุมของสำนักงานทางหลวงชนบทสมุทรสาคร ต่อเนื่องไปยังถนนเลียบคลองพิทยาลงกรณ์และถนนบางขุนเทียนชายทะเล เขตบางขุนเทียน กรุงเทพมหานคร
ญาติไดโนเสาร์เจ้าเล่ห์ 4

| ญาติไดโนเสาร์เจ้าเล่ห์ 4 |
| --- | --- |
กำกับ: Roy Allen Smith
เขียนบท: Dev Ross
สร้างจาก: Characters โดย Judy Freudberg Tony Geiss
อำนวยการสร้าง: Roy Allen Smith
นักแสดงนำ:   Scott McAfee  Candace Hutson  Heather Hogan  John Ingle  Rob Paulsen  Jeff Bennett  Kenneth Mars  Linda Gary  Carol Bruce  Juliana Hansen  Tress MacNeille  Charles Durning  Frank Welker 
ผู้บรรยาย: John Ingle
ตัดต่อ: Warren Taylor
ดนตรีประกอบ:   Michael Tavera  James Horner (music from The Land Before Time) 
บริษัทผู้สร้าง: Universal Cartoon Studios 
ผู้จัดจำหน่าย: MCA/Universal Home Video
วันฉาย:   10 ธันวาคม ค.ศ. 1996 (1996-12-10) 
ความยาว: 74 นาที
ประเทศ: สหรัฐ
ภาษา: อังกฤษ
ญาติไดโนเสาร์เจ้าเล่ห์ 4 (อังกฤษ: The Land Before Time IV: Journey Through the Mists) เป็นแอนิเมชันประเภทหนังแผ่นปี 1996 ผลิตโดยยูนิเวอร์ซัลแอนิเมชั่นสตูดิโอ และกำกับโดยรอย อัลเลน สมิธโดยเป็นครั้งสุดท้ายที่สมิธเป็นคนกำกับญาติไดโนเสาร์เจ้าเล่ห์  ถึงแม้ว่าจะได้กระแสตอบรับที่ไม่ค่อยดีแต่ก็เสนอชื่อเข้าชิงแอนนี่อวอร์ดสองรางวัล[ต้องการอ้างอิง]
บทพากย์

Scott McAfee รับบทเป็นลิตเติ้ลฟุต
Candace Hutson รับบทเป็นเซร่า
Heather Hogan รับบทเป็นดั๊กกี้
Jeff Bennett รับบทเป็นเพทรี่ /อิกชี่
Rob Paulsen รับบทเป็นสไปค์
Juliana Hansen รับบทเป็นอลี
Tress MacNeille รับบทเป็นแม่ของอลี / ดิล
Linda Gary รับบทเป็นคุณย่าลองเน็ค
Kenneth Mars รับบทเป็นคุณปู่ลองเน็ค
Charles Durning รับบทเป็นอาร์ชี่
Carol Bruce รับบทเป็นท่านผู้เฒ่า
Frank Welker รับบทเป็นทิกเกิล
John Ingle รับบทเป็นคนบรรยาย
การตอบรับ

โจ เลย์ดอน ได้แนะนำหนังนี้สำหรับเด็กที่ชอบดูรายการบาร์นี่และผองเพื่อน ส่วนทีวีไกด์ได้ให้เรตไป 2/5 ดาว และไมเคิล สอวเตอร์จากเอนเตอร์เทนเมนต์วีกลีได้ให้เกรด "B" ในเดือนสิงหาคม ค.ศ.2014 นิวยอร์กโพสต์ได้จัดอันดับภาพยนตร์ญาติไดโนเสาร์เจ้าเล่ห์ทั้ง 13 เรื่องแล้วให้เรื่องนี้อยู่ในอันดับ 7 และทางนิวยอร์กโพสต์ได้ยกย่องตัวละครที่ชื่ออลีในการใส่ "พลังแห่งความเป็นสตรีเล็กน้อย"
แหล่งข้อมูลอื่น

The Land Before Time IV: Journey Through the Mists ที่อินเทอร์เน็ตมูวีเดตาเบส
| ด ค กญาติไดโนเสาร์เจ้าเล่ห์ |
| --- | --- |
ซีรีส์ภาพยนตร์:  ญาติไดโนเสาร์เจ้าเล่ห์ (ค.ศ. 1988)  ญาติไดโนเสาร์เจ้าเล่ห์ 2 (ค.ศ. 1994)  ญาติไดโนเสาร์เจ้าเล่ห์ 3 (ค.ศ. 1995)  ญาติไดโนเสาร์เจ้าเล่ห์ 4 (ค.ศ. 1996)  ญาติไดโนเสาร์เจ้าเล่ห์ 5 (ค.ศ. 1997)  ญาติไดโนเสาร์เจ้าเล่ห์ 6 (ค.ศ. 1998)  The Stone of Cold Fire (ค.ศ. 2000)  The Big Freeze (ค.ศ. 2001)  Journey to Big Water (ค.ศ. 2002)  The Great Longneck Migration (ค.ศ. 2003)  Invasion of the Tinysauruses (ค.ศ. 2005)  The Great Day of the Flyers (ค.ศ. 2006)  ญาติไดโนเสาร์เจ้าเล่ห์ 13 (ค.ศ. 2007)  Journey of the Brave (ค.ศ. 2016) 
ส่วนเกี่ยวข้อง:  TV series (episodes)  ตัวละคร  Video games  "อิฟวีโฮล์ดออนทูเกเธอร์" 
  หนังสือ   หมวดหมู่
ถนนออร์ชาร์ด

ถนนออร์ชาร์ต
ถนนออร์ชาร์ด (อังกฤษ: Orchard Road) เป็นถนนในสิงคโปร์ ที่เป็นศูนย์รวมของร้านค้าและสิ่งบันเทิง แหล่งช็อปปิ้ง ซึ่งได้รับความนิยมจากชาวสิงคโปร์และเช่นเดียวกันกับนักท่องเที่ยว มักจะเรียกบริเวณนี้อย่างง่ายว่า ออร์ชาร์ด
ถนนถูกตั้งชื่อตามสวนพริกไทยและจันทน์เทศ แต่เดิมในช่วงปี 1840 โดยในอดีตเป็นที่ทำการเพาะปลูกพืชสวน มีเจ้าของชื่อ Scotts, Cairnhill และ Cuppage (ในปัจจุบันเป็นชื่อถนนในละแวกเดียวกัน) ต่อมาในปี 1900 เกิดโรคระบาดทำลายพืชผลเสียหายไป เจ้าของจึงต้องอพยพออกไป จนรัฐบาลเริ่มเข้ามาฟื้นฟูและขุดคลอง ในยุคปี 1970 มีการก่อสร้างอาคารขนาดใหญ่ขึ้นตามแนวถนน ไล่จาก  C. K. Tangs, Plaza Singapura และโรงแรม the Mandarin Hotel จนเกิดเอ็นเตอร์เทนเมนท์ คอมเพล็กซ์ ขึ้นมาในเวลาต่อมา
ฉากกางเขน

กางเขนบนฉากกางเขนจากคริสต์ศตวรรษที่ 16 ที่วัดซังเอเทืยงดูมองท์ ที่ปารีส
ฉากกางเขน (อังกฤษ: Rood screen หรือ Choir screen หรือ Chancel screen) คือฉากที่แยกระหว่างบริเวณสำหรับผู้เข้าร่วมในคริสต์ศาสนพิธีหรือทางเดินกลางและบริเวณสำหรับสงฆ์หรือบริเวณที่พระใช้ทำพิธีที่แกะตกแต่งอย่างสวยงามที่นิยมสร้างกันในสมัยกลาง วัสดุที่สร้างอาจจะเป็นไม้หรือหินแกะสลักหรือฉลุทาสีหรือเหล็กดัด  ฉากกางเขน ปรากฏทั่วไปในโบสถ์คริสต์ในยุโรป ภาษาเยอรมันใช้คำว่า “Lettner”, ภาษาฝรั่งเศสใช้คำว่า “jubé”, ภาษาดัทช์ใช้คำว่า “doksaal” ฉากกางเขนทางตะวันออกจะตกแต่งหรูหรากว่าทางตะวันตก
ที่มาของคำว่าฉากกางเขน

คำว่า “ฉากกางเขน” มาจากภาษาแองโกล-แซ็กซอนว่า “rode” ซึ่งแปลว่า “กางเขน” ที่เรียกว่าฉากกางเขนเพราะแต่เดิมบนฉากจะเป็นที่ตั้งพระเยซูบนกางเขน สองข้างมักจะเป็นนักบุญ เช่น พระนางมารีย์พรหมจารีและยอห์นอัครทูต บนฉากบางครั้งก็จะมีทางเดินแคบ ๆ หรือบางครั้งก็กว้างพอที่จะเป็นที่ยืนร้องเพลงสวดได้ ทางขึ้นมักจะแอบอยู่ด้านข้าง
การสร้างฉากมักจะเป็นลายฉลุที่สามารถมองทะลุจากทางเดินกลางเข้าไปภายในบริเวณบาทหลวง หรือ “chancel” ได้ คำว่า “chancel” มาจากภาษาละติน “cancelli” ซึ่งแปลว่า “ฉลุ”
ตัวอย่างงานฉากกางเขนในอังกฤษ

งานฉากกางเขนในอังกฤษพบในคริสต์ศตวรรษที่ 13 ที่สแตนตันฮาร์คอร์ท ที่อ็อกฟอร์ดเชอร์ แต่ส่วนใหญ่จะเป็นงานที่ทำในคริสต์ศตวรรษที่ 15 เช่นที่ทรัลในแคว้นซอมเมอร์เซ็ท และอาลท์เทิลเบรอที่นอร์โฟล์ค งานฉากกางเขนไม้ที่พบในบริเวณอีสต์อังเกลียทางตะวันออกของอังกฤษยังรักษาการตกแต่งตั้งแต่เมื่อแรกสร้างซึ่งทาสีและปิดทองอย่างงานฝีมือ เช่นที่พบของตระกูลการทำของช่างแรนเวิร์ธที่ เซาธ์โวลด์และไบลท์เบิร์ก และที่แรนเวิร์ธเอง งานที่บาร์ตันเทิร์ฟ เป็นงานที่แสดงให้เห็นฐานันดรของระบบสวรรค์โดยแสดงลำดับทูตสวรรค์เก้าชั้น  นิโคลัส เพฟเนอร์นักวิจารณ์สถาปัตยกรรมศาสนาคริสต์คนสำคัญของอังกฤษ กล่าวถึงฉากสำคัญจากคริสต์ศตวรรษที่ 16 ที่ บริดฟอร์ดที่แคว้นเดวอน
ความสำคัญของสัญลักษณ์ที่ใช้

ฉากกางเขนเป็นสิ่งขวางทั้งทางวัตถุและทางสัญลักษณ์ที่แยกระหว่างบริเวณที่ถือว่าเป็นบริเวณที่ศักดิ์สิทธิ์ของพระกับบริเวณของฆราวาสที่เข้ามาร่วมในพิธี นอกจากนั้นก็ยังเป็นสิ่งที่สามารถมองทะลุเข้าไปได้แต่ไม่ทั้งหมด ส่วนล่างระดับเอวจะทึบเหนือส่วนนั้นจึงฉลุ  และตกแต่งด้วยนักบุญ ทูตสวรรค์และลวดลายต่างๆ การอนุญาตให้เห็นได้บ้างบางส่วนไม่ทั้งหมดเป็นส่วนสำคัญของพิธีมิสซาและของการใช้สัญลักษณ์ในยุคกลาง เมื่อผู้เข้าร่วมพิธีคุกเข่าก็จะสามารถเห็นส่วนบนของพระจากลายฉลุส่วนบนเมื่อ พระยกเหล้าและไวน์ศักดิ์สิทธิ์สำหรับประกอบพิธีศีลมหาสนิทขึ้น วัดบางวัดจะสร้างช่องคล้ายหน้าต่างสองข้างฉากที่เรียกว่า “squint hole” เพื่อให้ผู้เข้าร่วมพิธีเห็นพิธีการแปรขนมปังเป็นพระวรกายของพระเยซู (Transubstantiation) ได้ชัดขึ้น
ฉากกางเขนเป็นส่วนสำคัญของการทำพิธีทางศาสนาโดยเฉพาะช่วง “สัปดาห์ศักดิ์สิทธิ์” (Holy Week) ระหว่าง อีสเตอร์ ซึ่งเป็นระยะเวลาที่มีการทำพิธีสำคัญ ๆ หลายพิธี  ระหว่างเทศกาลมหาพรตฉากก็จะถูกคลุมด้วยผ้าและมาเปิดอีกครั้งในวัน “วันอาทิตย์ใบปาล์ม”  ต่อหน้าขบวนผู้ถือใบปาล์มที่เข้ามาร่วมในพิธี และจะมีการอ่านเรื่องราวเกี่ยวกับพระทรมานของพระเยซู (Passion) จากระเบียงฉากกางเขนภายใต้กางเขนโดยพระสามองค์
การทำลายและการปฏิสังขรณ์

ระหว่างการการปฏิรูปศาสนา ฉากกางเขนเป็นส่วนหนึ่งของสึ่งที่ถือว่เป็นการใช้รูปเคารพในทางที่ผิด จึงเป็นเป้าหมายที่ถูกรี้อทิ่งไปมากตามพระราชกฤษฎีกาที่ออกเมื่อปี ค.ศ. 1547 โดยพระเจ้าเอ็ดเวิร์ดที่ 6 แห่งอังกฤษ และมาปฏิสังขรในรัชสมัยของพระราชินีนาถแมรีที่ 1 และถูกทำลายอึกครั้งในรัชสมัยของพระราชินีนาถเอลิซาเบธที่ 1 ฉะนั้นงานฉากกางเขนของอังกฤษจึงเป็นสิ่งที่หาดูได้ยาก
สมุดภาพ

ฉากฉลุไม้ที่มหาวิหารอัลบิ, ฝรั่งเศส
ฉากแกะไม้ที่โบสถ์เซนต์เมลลานัสที่มูลเลียน, อังกฤษ
ฉากหินทึบไม่มีฉลุที่มหาวิหารลิงคอล์น เหนือฉากตั้งออร์แกน
ฉากโปร่งที่วัดซานตามาเรียอินคอสเมดิน, อิตาลี
ฉากที่ยังมีพระเยซูบนกางเขนที่เว็คเซลเบิร์ก, เยอรมนี
ดูเพิ่ม

รูปเคารพ
ลัทธิทำลายรูปเคารพ
สถาปัตยกรรมมหาวิหารในยุโรปตะวันตก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฉากกางเขน
Norfolkchurches.co.uk/screens ฉากกางเขนที่โบสถ์นอร์โฟล์ค
Norfolkchurches.co.uk/norfolkroods ฉากกางเขนที่อีสอังเกลีย
ถนนสายประธานใหญ่

| ถนนสายประธานใหญ่ |
| --- | --- |
อุตตราปัถ, ซาดาเกอาฌัม, ชะฮ์ ระเฮอะซัม, บาดชาฮีซาดัก, ลองวอล์ก

ข้อมูลของเส้นทาง
ความยาว: 3,655 กิโลเมตร (2,271 ไมล์)
สถานะ: ใช้งานได้
ประวัติ
มีขึ้นเมื่อ: 322 ปีก่อนคริสต์กาบเป็นอย่างน้อย–ปัจจุบัน
ทางแยกที่สำคัญ
ปลายทางทิศตะวันออก: เตกนาฝ ประเทศบังกลาเทศ
ปลายทางทิศตะวันตก: คาบูล ประเทศอัฟกานิสถาน
ตำแหน่งที่ตั้ง
เมืองสำคัญ: ค็อกซ์บาซาร์, จิตตะโกง, เฝนี, ธากา, ราชศาหี, โกลกาตา, พาราณสี, กานปุระ, อาครา, อาลีครห์, เดลี, โสนีปาต, ปานีปาต, กรนาล,  อัมพล, ลุธิยานา, ชลันธร, อมฤตสระ,  ละฮอร์, คุชรันวลา, ราวัลปินดี, เปศวาร์, ชลาลาบาด, คาบูล
 
ถนนสายประธานใหญ่ (อังกฤษ: Grand Trunk Road) หรือชื่อในอดีต อุตตราปัถ (Uttarapath), ซาราเกอาซัม (Sarak-e-Azam), ชะห์ ระเหอาซัม (Shah Rah-e-Azam), บาดชาฮีซารัก (Badshahi Sarak) และ เลิงวอล์ก (Long Walk) เป็นหนึ่งในถนนสายสำคัญที่เก่าแก่ที่สุดของทวีปเอเชีย มีอยู่มานานกว่า 2,500 ปี เชื่อมต่อเอเชียกลางและอนุทวีปอินเดียเข้าด้วยกัน ด้วยความยาวประมาณ 3,655 กิโลเมตร (2,271 ไมล์) จากเตกนาฝในประเทศบังกลาเทศติดกับพรมแดนพม่า ไปสิ้นสุดที่คาบูล ประเทศอัฟกานิสถาน ผ่านเมืองจิตตะโกง และ ธากา (บังกลาเทศ), โกลกาตา, กานปุระ, อาครา, อาลีครห์, เดลี, อมฤตสระ (อินเดีย) และ ละฮอร์, ราวัลปินดี, เปศวาร์ (ปากีสถาน)
ถนนสายประธานเส้นนี้สร้างขึ้นบนถนนสายโบราณอุตตราปัถของเดิมที่สร้างขึ้นเมื่อ 300 ปีก่อนคริสต์กาล ซึ่งเดิมทีเชื่อมต่อปากแม่น้ำคงคาไปยังตอนเหนือของอินเดีย ต่อมามีการปรับปรุงเส้นทางใหม่ในสมัยของเศร ศาหะ สุรี จนไปถึงโสนารคาว และ โรถัส มีการสร้างใหม่จนถึงอัฟกานิสถานในสมัยของมะห์มูด ชะห์ ดูร์รานี  และมีการบูรณะครั้งใหญ่ระหว่างปี 1833 ถึง 1860 โดยเจ้าอาณานิคมจักรวรรดิอังกฤษ
ตลอดระยะเวลาหลายศตวรรษ ถนนสายประธานเส้นนี้มีบทบาทเป็นเส้นทางการค้าที่สำคัญของภูมิภาค มีส่วนช่วยตั้งแต่การเดินทางจนถึงไปรษณีย์ ปัจจุบันยังคงใช้งานเป็นส่วนหนึ่งของเส้นทางถนนในอนุทวีปอินเดีย ซึ่งมีการขยายขนาดถนนและเชื่อมต่อเข้าเป็นส่วนหนึ่งของระบบทางหลวงของแต่ละประเทศที่ตัดผ่าน
ถังอับเฉา

ถังอับเฉา (อังกฤษ: ballast tank) เป็นส่วนของท้องเรือหรือส่วนของฐานทุ่นลอย ที่ออกแบบไว้ให้สูบน้ำเข้าออกได้
เพื่อปรับจุดศูนย์ถ่วงให้เรือหรือทุ่นนั้นสามารถทรงตัวได้ดีขึ้น โดยเฉพาะในสภาพทะเลเปิด
ตำแหน่งของถังอับเฉาในเรือดำน้ำ เมื่อมองจากภายนอก
ส่วนถังอับเฉาในเรือดำน้ำ จะไม่ได้มีหน้าที่ปรับจุดศูนย์ถ่วงเพียงอย่างเดียว แต่จะควบคุมการดำลง/ลอยขึ้น และระดับความลึกของเรือดำน้ำด้วย
โดยเมื่อต้องการจะดำลง ก็จะสูบน้ำเข้าถังอับเฉา จนตัวเรือมีความถ่วงจำเพาะมากกว่าน้ำรอบๆ ทำให้เรือจมลง
และเมื่อต้องการจะลอยขึ้น ก็จะไล่น้ำออกจะถังอับเฉาโดยใช้อากาศอัดมาแทนที่จนเรือมีความถ่วงจำเพาะน้อยกว่าน้ำ ทำให้เรือลอย
นอกจากจะใช้กับเรือแล้ว ยังมีการใช้ถังอับเฉาลักษณะคล้ายกันในส่วนฐานของแท่นขุดเจาะน้ำมันและกังหันลมแบบลอยทะเล เพื่อรักษาจุดศูนย์ถ่วงด้วย
ณ กาลครั้งหนึ่ง

| ณ กาลครั้งหนึ่ง |
| --- | --- |

ประเภท:   ดราม่า  จินตนิมิต  รหัสคดี  ผจญภัย 
สร้างโดย:   เอ็ดเวิร์ด คิตซิส  อดัม โฮโรวิตซ์ 
แสดงนำ:   Ginnifer Goodwin  Jennifer Morrison  Lana Parrilla  Josh Dallas  Jared S. Gilmore  Raphael Sbarge  เจมี่ ดอร์แนน  Robert Carlyle  Eion Bailey  เอมิลี ดี เรวิน  Meghan Ory  Colin O'Donoghue  Michael Raymond-James  Michael Socha  รีเบกกา เมเดอร์  ฌอน แม็กไกวร์  Andrew J. West  Dania Ramirez  Gabrielle Anwar  Alison Fernandez  Mekia Cox 
ผู้ประพันธ์เพลง: Mark Isham
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 7
จำนวนตอน: 155
การผลิต
ผู้อำนวยการผลิต:   เอ็ดเวิร์ด คิตซิส  อดัม โฮโรวิตซ์  Steve Pearlman  David H. Goodman  Andrew Chambliss 
ผู้อำนวยการสร้าง:   Damon Lindelof  Christine Boylan  Robert Hull  Kalinda Vazquez  Jane Espenson  Daniel T. Thomsen  Brian Wankum  Kathy Gilroy  Ian Goldberg  Liz Tigelaar  Samantha Thomas  Jerome Schwartz  Helga Ungurait 
สถานที่ถ่ายทำ:   Steveston  แวนคูเวอร์, รัฐบริติชโคลัมเบีย 
ผู้กำกับภาพ:   Steven Fierberg  Stephen Jackson  Tony Mirza 
ผู้ลำดับภาพ:   Geofrey Hildrew  Mark Goldman  Scot J. Kelly  Joe Talbot Hall 
ความยาวตอน: 43 นาที
บริษัทผู้ผลิต:   ABC Studios  คิตซิส/โฮโรวิตซ์ 
ออกอากาศ
เครือข่าย:  ABC  ช่อง 7
ออกอากาศ: 23 ตุลาคม ค.ศ. 2011 (2011-10-23) – 18 พฤษภาคม ค.ศ. 2018 (2018-05-18)
การแสดงที่เกี่ยวข้อง
ณ กาลครั้งหนึ่งในแดนมหัศจรรย์
ณ กาลครั้งหนึ่ง (อังกฤษ: Once Upon a Time) เป็นละครโทรทัศน์จากสหรัฐ แนวชีวิตในจินตนาการ ฉายครั้งแรกวันที่ 23 ตุลาคม 2011 ถึงวันที่ 18 พฤษภาคม 2018 ทางช่อง ABC หกฤดูกาลแรกดำเนินเรื่องในเมืองสมมุติริมทะเลแห่งหนึ่งชื่อเมืองสตอรีบรุก รัฐเมน ซึ่งชาวเมืองนั้นเป็นตัวละครในเทพนิยายที่ถูกลบความทรงจำส่งมายังโลกจริงโดยคำสาป โดยมีเอ็มมา สวอนรับบทนำ ในขณะที่ฤดูกาลที่เจ็ดซึ่งเป็นฤดูกาลสุดท้ายเหตุการณ์เกิดขึ้นในซีแอตเทิล รัฐวอชิงตัน หรือที่เรียกว่าเมือง ไฮพีเรียน ไฮตส์ ซึ่งมีเรื่องราวหลักใหม่นำโดย เฮนรี มิลส์ ลูกชายของเอ็มมา สวอน การแสดงยืมองค์ประกอบและตัวละครจากแฟรนไชส์ของดิสนีย์และวรรณคดีตะวันตกที่เป็นที่นิยมของชาวบ้านและเทพนิยาย
ณ กาลครั้งหนึ่ง สร้างขึ้นโดยผู้สร้างเดียวกับอสุรกายดงดิบ และทรอน ล่าข้ามโลกอนาคต โดยนักเขียนบท เอ็ดเวิร์ด คิตซิส และอดัม โฮโรวิตซ์ และมีภาคย่อยคือ ณ กาลครั้งหนึ่งในแดนมหัศจรรย์ ประกอบด้วย 13 ตอน โดยมีตัวละครหลักจากอลิซในแดนมหัศจรรย์ เริ่มออกอากาศวันที่ 10 ตุลาคม 2013 ถึงวันที่ 3 เมษายน 2014
การเผยแพร่

| ฤดูกาล | จำนวนตอน | การออกอากาศประเทศต้นทาง> ตอนแรก | การออกอากาศประเทศต้นทาง> ตอนสุดท้าย |
| --- | --- | --- | --- |
| 1 | 22 | 23 ตุลาคม 2011 | 13 พฤษภาคม 2012 |
| 2 | 22 | 30 กันยายน 2012 | 12 พฤษภาคม 2013 |
| 3 | 22 | 29 กันยายน 2013 | 11 พฤษภาคม 2014 |
| 4 | 22 | 28 กันยายน 2014 | 10 พฤษภาคม 2015 |
| 5 | 22 | 27 กันยายน 2015 | 15 พฤษภาคม 2016 |
| 6 | 22 | 25 กันยายน 2016 | 14 พฤษภาคม 2017 |
| 7 | 22 | 6 ตุลาคม 2017 | 18 พฤษภาคม 2018 |
แหล่งข้อมูลอื่น

เว็บไซต์ทางการ
Once Upon a Time ที่อินเทอร์เน็ตมูวีเดตาเบส
–Once Upon a Time ที่ทีวีดอตคอม
Creators' podcast